จักรพรรดิโคงง

จักรพรรดิโคงง (Kōgon-tennō; 1 สิงหาคม ค.ศ. 1313 – 5 สิงหาคม ค.ศ. 1364) เป็นจักรพรรดิองค์แรกแห่งราชสำนักเหนือในช่วงยุคราชสำนักเหนือ-ใต้ของญี่ปุ่น รัชสมัยของพระองค์กินเวลาตั้งแต่ ค.ศ. 1331 ถึง 1333
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-โคงง ผู้เป็นพระราชโอรสซึ่งขึ้นเป็นจักรพรรดิผู้อ้างสิทธิ์พระองค์ที่ 4

**ราชตระกูล**
ก่อนขึ้นครองราชบัลลังก์นัมโกบุ-โช โคงงมีพระนามส่วนพระองค์ (อิมินะ) ว่า เจ้าชายคาซูฮิโตะ (量仁親王) พระองค์เป็นพระราชโอรสองค์ที่ 3 ในจักรพรรดิโกะ-ฟูชิมิจากราชสกุลจิเมียวอิง พระราชมารดาของพระองค์คือ โคงิมน-อิง เนชิ (広義門院寧子) พระองค์เป็นพระราชโอรสบุญธรรมของจักรพรรดิฮานาโซโนะ พระปิตุลา (อา) พระราชวงศ์ของพระองค์มีดังนี้:
*จักรพรรดินี: เจ้าหญิงโยชิโกะ (懽子内親王) ภายหลังเป็น เซ็นเซมน-อิง (宣政門院) พระราชธิดาในจักรพรรดิโกะ-ไดโงะ
**พระราชธิดาองค์ที่ 2: (พระราชสมภพ ค.ศ. 1335)
**พระราชธิดาองค์ที่ 3: เจ้าหญิงมิตสึโกะ (พระราชสมภพ ค.ศ. 1337; 光子内親王)
*พระมเหสี: เจ้าหญิงฮิซาโกะ (寿子内親王) ภายหลังเป็น คิอัมมน-อิง (徽安門院) พระราชธิดาในจักรพรรดิฮานาโซโนะ
*นางกำนัล: ซันโจ ชูชิ (三条秀子) ภายหลังเป็น โยโรกูมนอิง (陽禄門院) ธิดาในโองิมาจิ ซันโจ คินฮิเดะ
**พระราชธิดาองค์แรก: (พระราชสมภพ ค.ศ. 1333)
**เจ้าหญิง
**พระราชโอรสองค์แรก: เจ้าชายโอกิฮิโตะ (興仁親王) ภายหลังเป็นจักรพรรดิซูโก
**พระราชโอรสองค์ที่ 2: เจ้าหญิงอิยาฮิโตะ (弥仁親王) ภายหลังเป็นจักรพรรดิโกะ-โคงง
*ไนชิ: อิมะ-โนะ-คาตะ ธิดาในไซอนจิ ซาเนอากิระ
*ไนชิ: ได-โนะ-คาตะ ธิดาในไซอนจิ ซาเนอากิระ
**พระราชโอรสองค์ที่ 4: เจ้าชายซนโจ (1344–1378; 尊朝親道親王)
**เจ้าหญิง
*ไนชิ: อิจิโจะ-โนะ-สึโบเนะ ธิดาในโองิมาจิ คินกาเงะ
**เจ้าชายโยชิฮิโตะ (สิ้นพระชนม์ ค.ศ 1415; 義仁親王)
*ไนชิ: ธิดาในโออิโนมิกาโดะ ฟูยูอูจิ
**พระราชธิดา: (1331–1402)
*ไม่ทราบ
**พระราชธิดา: ฮานาริง ซงเง็ง (สิ้นพระชนม์ ค.ศ. 1386; 華林恵厳)

**เหตุการณ์ในพระชนม์ชีพของจักรพรรดิโคงง**
หลังจากความพยายามในการโค่นอำนาจ รัฐบาลโชกุนคะมะกุระ ของ จักรพรรดิโกะ-ไดโงะ ไม่สำเร็จทำให้รัฐบาลโชกุนตัดสินใจทำการปลดจักรพรรดิโกะ-ไดโงะออกจากราชบัลลังก์พร้อมกับสถาปนาเจ้าชายคะซุฮิโตะขึ้นเป็นจักรพรรดิโคงง- 22 ตุลาคม ค.ศ. 1331 (วันที่ 20 เดือน 9 ปี เก็งโก ที่ 1) : ปีที่ 13 ในรัชกาลจักรพรรดิโกะ-ไดโงะจากสายราชสกุล ไดกะกุจิ ถูกปลดออกจากราชบัลลังก์พร้อมกับเนรเทศไปยังเกาะโอะกิทางรัฐบาลโชกุนคะมะกุระจึงได้สถาปนาเจ้าชายคะซุฮิโตะที่รัชทายาทจากสายราชสกุล จิเมียวอิง ซึ่งได้รับการสถาปนาเป็นรัชทายาทเมื่อปี ค.ศ. 1326 ขึ้นสืบราชบัลลังก์ต่อมาเป็น จักรพรรดิโคงง - 5 กรกฎาคม ค.ศ. 1333 (วันที่ 23 เดือน 5 ปี เก็งโก ที่ 3) : หลังจากทรงหนีออกมาจากเกาะโอะกิใน ยุทธการล้อมคะมะกุระ จักรพรรดิโกะ-ไดโงะและ นิตตะ โยะชิซะดะ สามารถนำกองทัพบุกเข้ายึดเมืองคะมะกุระทำให้รัฐบาลโชกุนคะมะกุระล่มสลายลง- 7 กรกฎาคม ค.ศ. 1333 (วันที่ 25 เดือน 5 ปี เก็งโก ที่ 3) : ปีที่ 3 ในรัชสมัยจักรพรรดิโคงงสองวันหลังจากยึดได้คะมะกุระ จักรพรรดิโกะ-ไดโงะ ก็ทรงได้ยกกองทัพเข้ายึด นครหลวงเคียวโตะ ทำให้จักรพรรดิโคงงทรงถูกปลดออกจากราชบัลลังก์และจักรพรรดิโกะ-ไดโงะได้กลับมามีพระราชอำนาจในราชสำนักอีกครั้ง- 25 กุมภาพันธ์ ค.ศ. 1336 (เดือน 12 ปี เค็มมุ ที่ 3) : จักรพรรดิโกะ-ไดโงะพร้อมกับนิตตะ โยะชิซะดะและพระราชวงศ์ลี้ภัยออกจากนครหลวงเคียวโตะหลังจากเสียเมืองเคียวโตะให้กับ อะชิกะงะ ทะกะอุจิ เป็นอันสิ้นสุดยุค การฟื้นฟูเค็มมุ- 20 กันยายน ค.ศ..1336 (วันที่ 15 เดือน 8 ปี เอ็งเง็ง ที่ 1) : อะชิกะงะ ทะกะอุจิได้สถาปนา เจ้าชายยูตะฮิโตะ พระราชอนุชาของอดีตจักรพรรดิโคงงขึ้นสืบราชบัลลังก์ต่อมาเป็น จักรพรรดิโคเมียว- 5 สิงหาคม ค.ศ. 1364 (วันที่ 7 เดือน 7 ปี โชเฮ ที่ 19) : อดีตจักรพรรดิโคงงสวรรคตเมื่อพระชนมายุเพียง 51 พรรษา

**พระราชพงศาวลี**

**ดูเพิ่ม**
 รายพระนามจักรพรรดิญี่ปุ่น- จักรพรรดิญี่ปุ่น- จักรพรรดิโกะ-โคงง

**อ้างอิง**

**ข้อมูล**
 Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society.  OCLC 194887- Titsingh, Isaac, ed. (1834). Siyun-sai Rin-siyo/Hayashi Gahō, 1652, Nipon o daï itsi ran; ou,   Annales des empereurs du Japon.  Paris: Oriental Translation Fund of Great Britain and Ireland.
โคงง
หมวดหมู่:บุคคลในยุคคามากูระ
หมวดหมู่:บุคคลในยุคมูโรมาจิ
หมวดหมู่:โคไตชิ